**Acta de reunió del Comitè Executiu del Consorci del Transport Públic del Camp de Tarragona**

**Identificació de la reunió**

Sessió: 1/2018. Núm. 85

Data: 31 d’octubre de 2018

Lloc: seu del Consorci

Horari: de 12:30 a 13:35 h.

**Hi assisteixen:**

* Francesc Anguela Bonet, en representació de l’Ajuntament de Valls, regidor, president de la reunió atès que és el vocal de més antiguitat
* José Juan Acero de Dios, en representació de l’Ajuntament de Tarragona, regidor
* Joan Manrubia Gibert, gerent del Consorci
* Miquel Angel Bru Esteban, secretari

**S’ha excusat d’assistir-hi:**

* Trinitat Castro Salomó, en representació de la Generalitat de Catalunya,
* Marc Arza Nolla, en representació de l’Ajuntament de Reus
* Benjamin Cubillo Vidal, en representació de la Generalitat de Catalunya
* Josep Maria Fortuny Olivé, en representació de la Generalitat de Catalunya
* David Gonzalez, en representació dels ajuntaments de Cambrils, Salou i Vila-seca
* Jordi Follia Alsina, en representació de la Generalitat de Catalunya

**Ordre del dia**

1. Aprovació, si s’escau, de l’acta de la reunió anterior
2. Informe seguiment ATM
3. Gestió econòmica

3.1. Informe auditoria comptable 2017

3.2. Expedient econòmic E-2018/03 d’incorporació de Romanents de tresoreria 2017

3.3. Expedient econòmic E-2018/04 sobre despesa pluriennal per la contractació serveis recurrents TIC amb el CTTI 2019-2022.

3.4. Expedient econòmic E-2018/06 de transferència crèdit C2-C6

3.5. Necessitats pressupostaries 2019

3.6. Seguiment actuacions AEAT

1. Acords, contractes i encàrrecs de gestió

4.1. Seguiment de l’adequació de la norma interna de contractació menor a la LCSP 9/2017

4.2. Enquesta de Mobilitat Quotidiana (EMQ)

4.3. Model de relació amb les Entitats Locals membre de l’ATM per l’expedició de targetes i títols de transport del Sistema tarifari integrat

4.4. Renovació pòlissa ARC

1. Serveis de mobilitat
2. Seguiment T-Mobilitat
3. Retribucions personal laboral 2018
4. Estadístiques de mobilitat
5. Relació d’ingressos i despeses
6. Temes sobrevinguts
7. Torn obert de paraules

**Desenvolupament de la sessió**

**1. Aprovació, si s’escau, de l’acta de la sessió anterior**

S’aprova l’acta de la sessió anterior, corresponent al dia 20 de juliol de 2017.

**2. Informe seguiment ATM**

S’informa dels punts següents:

* Des de la darrera reunió del Comitè Executiu, el Consell d’Administració s’ha reunit en dos ocasions: el dia 20 de desembre de 2017 i el dia 18 de juny de 2018.
* Aportacions entitats consorciades: la Administració de la Generalitat està fent efectiva la corresponent a l’exercici 2018 i els ajuntaments de Tarragona, Salou i Vila-seca ja han efectuat el pagament de la seva aportació 2018. Pel que fa a l’exercici 2017 només restà pendent l’aportació de l’Ajuntament de Falset.
* Grau d’execució del pressupost 2018: Pressupost 2017 prorrogat. L’execució dels ingressos (drets reconeguts sobre previsions definitives) és del 62,86% i el de les despeses (despeses compromeses sobre crèdits definitius) és del 56.95%.

**3. Gestió econòmica**

3.1. Informe auditoria comptable 2017

Els assistents es donen per assabentats del contingut de l’informe d’auditoria comptable de l’ATM, a 31 de desembre de 2017, emès per l’equip auditor de Faura-Casas en data 21 de juny de 2018. Resta pendent que l’equip auditor presenti el seu informe complementari de recomanacions i compliment de normativa i que la Intervenció General emeti el seu informe definitiu de direcció i supervisió del control financer durant el més de gener de 2019.

3.2. Expedient econòmic E-2018/03 d’incorporació de Romanents de tresoreria 2017: Incorporació de 4.888.298,14 euros, dels que 2.986.549,16 euros corresponent a despeses afectades o compromeses a 31 de desembre de 2017, i 1.901.748,98 euros corresponent a romanents lliures de tresoreria que s’incorporen condicionats al que dicti l’AEAT sobre les liquidacions de l’IVA suportat per l’ATM els anys 2015, 2016 i 2017.

3.3. Expedient econòmic E-2018/04 sobre despesa pluriennal per la contractació serveis recurrents TIC amb el CTTI 2019-2022: En tractar-se d’un expedient de despesa recurrent per l’ATM, cal que els òrgans de govern de l’ATM acordin el compromís pluriennal de la despesa TIC, per un import acumulat durant els quatre anys de 38.468,07 euros.

3.4. Expedient econòmic E-2018/06 de transferència crèdit C2-C6

La adquisició programada per adquirir durant 2018 tres PCs i tres routers destinats al telecontrol de tres noves pantalles informatives d’horaris d’autobús a ubicar en diversos punts singulars de la mobilitat del Camp de Tarragona, ha generat la necessitat de realitzar unes despeses ja previstes però que requereixen d’una transferència de crèdit en haver estat inicialment contemplades en el capítol 2 del pressupost vigent de l’ATM quan en realitat haurien d’haver estat contemplades en el capítol VI.

3.5. Necessitats pressupostaries 2019

Les necessitats pressupostaries per 2019 fixen uns ingressos i unes despeses estimades de 20,4 milions d’euros.

Pel que fa els ingressos, els trets més significatius son els següents:

* Al capítol 3, un increment tendencial dels ingressos provinents de la venda de títols de transport, de la venda de targetes sense contacte i de la prestació del servei de gestió del sistema tarifari integrat.
* Al capítol 4, s’incrementa en un 1,8% les aportacions a l’ATM.

Pel que fa la despesa, els trets més significatius son els següents:

* Al capítol 1, es contempla el seu reajustament a l’adequació de l’estructura tècnica organitzativa i als increments acumulats de salari aprovats pel govern i a les noves antiguitats acumulades que han consumit el poc marge de maniobra de que es disposava en aquest capítol congelat des de 2015.
* Al capítol 2, es contemplen la realització de la Enquesta de Mobilitat Quotidiana del Camp de Tarragona, l’inici dels treballs de redacció del projecte de pla director de mobilitat, així com un creixement tendencial de les distribucions d’ingressos derivades de la utilització del sistema tarifari integrat.
* Al capítol 4, es considera un increment tendencial de la compensació conseqüència de la integració tarifaria, així com s’ha considerat la continuïtat durant tot 2019 del contractes programa de serveis de transport públic actualment vigents.

Tot i això, aquestes necessitats pressupostaries per 2019, resten subjectes a la consideració que d’elles en faci el Consell d’Administració a l’hora de confeccionar el projecte de pressupost 2019 que en el seu moment s’elevi a la Generalitat de Catalunya per la seva aprovació, si s’escau, amb els pressupostos de la Generalitat de Catalunya per 2019.

3.6. Seguiment actuacions AEAT

En data 16 d’agost de 2018, l’AEAT presenta acord de liquidació en relació amb l’IVA de l’exercici 2015 de l’ATM exigint integrar a la base imposable del servei de transport que presta els imports de les compensacions satisfets a les entitats operadores del transport. Ll’AEAT ha augmentat les quotes d’IVA meritades, amb el que en lloc d’haver de retornar a l’ATM 1.095.181,61 euros, només ha de retornar-li 51.655,83 euros. L’ATM va interposar, en data 13 de setembre de 2018 una reclamació econòmico-administrativa davant el Tribunal Econòmic-Administratiu Central.

Pel que fa la liquidació de l’IVA 2016, es desconeix que farà l’AEAT i en la liquidació de l’IVA 2017 l’AEAT va retornar la quantitat prevista per l’ATM.

**4. Acords, contractes i encàrrecs de gestió**

4.1. Seguiment de l’adequació de la norma interna de contractació menor a la LCSP 9/2017

Es presenta informe de seguiment sobre la implantació de la instrucció interna de contractació menor de l’ATM i sobre l’adopció d’un procediment de compres gestionat mitjançant expedients de contractació.

4.2. Enquesta de Mobilitat Quotidiana (EMQ)

El Consell d’administració va facultar en data 22 de setembre de 2016 al Comitè Executiu a impulsar, licitar i adjudicar les contractacions necessàries en el marc del Pla Director de Mobilitat del Camp de Tarragona, entre les que es troba la realització d’una enquesta sobre els hàbits de mobilitat de les persones residents al Camp de Tarragona.

En aquest context, es presenten els següents documents:

* Model enquesta
* Plec de prescripcions tècniques
* Plec de clàusules administratives (documents subjecte a informe de l’assessoria jurídica del DTES)

4.3.Model de relació amb les Entitats Locals membre de l’ATM per l’expedició de targetes i títols de transport del Sistema tarifari integrat

El model de relació establert, preveu dues vies:

* Una per expedir targetes i títols de transport ATM ordinaris (no bonificats). En aquest cas caldrà aplicar el sistema d’habilitació per a la distribució de targetes i de títols de transport integrats aprovar pel Consell d’Administració de l’ATM (DOGC Núm. 7436 - 18.8.2017) amb la signatura del corresponent contracte.
* Una altre per expedir targetes i títols de transport ATM bonificats (famílies nombroses i monoparentals, la bonificació per a aturats i la bonificació establerta per nens i nenes entre 4 i 12 anys, URV i altres). En aquest cas caldrà signar un conveni de col·laboració per l’encàrrec de gestió entre ATM i l’entitat local.

4.4. Renovació pòlissa ARC

El 18 de novembre finalitzarà la 5a prorroga del contracte d’assegurança de responsabilitat del personal de direcció de l’ATM establert amb Chubb Insurance. El contracte preveu la prorrogues anuals fins una duració màxima del contracte de sis anys.

**5. Serveis de Mobilitat**

En aquest punt s’informa sobre els serveis següents:

* Els nous busos llançadora que comuniquen les ciutats de Tarragona i Reus amb l’estació d’alta velocitat del Camp de Tarragona, en el marc del pacte territorial per impulsar les infraestructures estratègiques del Camp de Tarragona.
* El servei de bus a la demanda a Vistabella, tant per anar com per tornar de Tarragona. El servei es presta a través de taxis que enllacen Vistabella i l’estació del Camp amb els autobusos del servei regular de Tarragona – Estació Camp de Tarragona.
* La millora del sistema de les 10 pantalles de l’ATM, d’informació horària, distribuïdes pel Camp de Tarragona i els treballs per instal·lar noves pantalles: una al vestíbul principal de l’estació tren Camp de Tarragona; la substitució de l’actual pantalla ubicada al vestíbul d’accés a les andanes per una mes gran i la instal·lació d’una nova pantalla a la URV.

**6. Seguiment T-Mobilitat**

En relació a la futura implantació al Camp de Tarragona del projecte T-Mobilitat, es fa saber que el passat 18 de juliol, l’ATM de l’Àrea de Barcelona va fer públic el seu nou sistema d’habilitació per a proveïdors o fabricants de Terminals d’Interacció amb l’Usuari (TIUs) per integrar-se al sistema T-mobilitat.

**7. Retribucions personal laboral 2018**

S’informa sobre l’aplicació del Decret Llei 5/2018, de 16 d'octubre, sobre l'increment retributiu per al 2018 i el règim de millores de la prestació econòmica d'incapacitat temporal aplicable al personal del sector públic, que comporta:

* Incrementar un 1,50% les retribucions del personal amb efectes del mes de gener de l’any 2018.
* Incrementar, addicionalment, un 0,25% addicional amb efectes del mes de juliol de 2018.
* Autoritzar un increment d’un 0,2% de la massa salarial que es destinarà a increment retributiu.
* Reconèixer, en la situació d'incapacitat temporal derivada de contingències comunes i de contingències professionals, un complement de la prestació econòmica d'incapacitat temporal que garanteixi el cent per cent de les retribucions fixes i periòdiques que es percebien el mes d'inici de la incapacitat temporal.

**8. Estadístiques de mobilitat**

Es presenten als assistents les estadístiques de mobilitat a data 31 d’agost de 2018: dades de viatges, validacions títols, evolució 2009 – 2016 dels viatgers totals, viatgers per operador, vendes i recaptacions, dades econòmiques amb els TAM’s de distribució i compensació, nombre de suggeriments rebuts i els estudis d’avaluació de la mobilitat generada emesos l’any 2018.

**9. Relació d’ingressos i despeses**

Els assistents es donen per assabentats de la relació de despeses del Consorci per un import total de 9.887.346,23 euros i uns ingressos de 8.812.551,85 euros, pel període comprès entre els mesos de juny i octubre de 2018.

**10. i 11. Temes sobrevinguts i torn obert de paraules**

Atès que no hi ha cap altra qüestió a tractar, el president accidental dóna per acabada la sessió del Comitè Executiu a les 11:25 hores.

**Acords:**

Primer.- Aprovar, per unanimitat, l’acta de la sessió del dia 22 de juny de 2017.

Segon.- Aprovar, per unanimitat, informar favorablement els expedients econòmics següents:

* Expedient econòmic E-2018/03 d’incorporació de Romanents de tresoreria 2017
* Expedient econòmic E-2018/04 sobre despesa pluriennal per la contractació serveis recurrents TIC amb el CTTI 2019-2022.
* Expedient econòmic E-2018/06 de transferència crèdit C2-C6

Tercer.- Aprovar, per unanimitat, les necessitats pressupostaries per 2019 que han de servir, amb els ajustos tècnics que corresponguin, de base per confeccionar el projecte de pressupost a considerar en properes reunions pels òrgans de govern de l’ATM.

Quart.- Aprovar, per unanimitat, el plec de prescripcions tècniques que han de regir la contractació del treball de camp referit a l’Enquesta de Mobilitat Quotidiana 2018 a l’àmbit territorial de l’ATM del Camp de Tarragona.

Cinquè.- Aprovar, per unanimitat, l’acord d’oferir a les entitats locals membres de l’ATM, la informació que fa referència al model de relació per a la expedició de targetes i títols de transport del sistema tarifari integrat del Camp de Tarragona, ja siguin ordinaris o subvencionats, per si és del seu interès.

Sisè.- Aprovar per unanimitat l’acord de prorrogar, per un any mes, el contracte d’assegurança de responsabilitat del personal de direcció de l’ATM establert amb Chubb Insurance.

El president aixeca la sessió de la qual, com a secretari, estenc aquesta acta

Vist-i-plau

El secretari El president accidental